Fred Pratt Green

Frederick Pratt Green (født 1903, død 22. oktober 2000) var en engelsk metodistprest, dramatiker og salmedikter. Han ble født i Roby, i nærheten av Liverpool, Storbritannia. I forbindelse med sin diktergjerning forkortet Green ofte sitt fornavn til Fred. 
Forfatteren har bakgrunn i metodismen. Hans far, Charles Green, forlot en menighetstjeneste i protest mot metodistkirkens utbredte forståelse av at ikke-troende vil dømmes til evig fortapelse. Denne aksjonen preget også hans sønn og hans senere diktergjerning.

I perioden 1925-1928 studerte Green teologi ved Didsbury Theological College, og tjenestegjorde senere i en rekke stillinger innenfor den engelske metodistkirken.

Pratt Green skrev i alt over 300 salmer og sanger som i dag blir benyttet av mange ulike protestantiske kirkesamfunn over hele verden. I Norge er han mest kjent som opphavsmann til den kjente salmen Kristus er verdens lys (nr. 98 i Norsk Salmebok, nr. 101 i Norsk salmebok 2013). 

I 1995 ble han, av dronning Elisabeth II, tildelt æresbevisningen "Member of British Empire" for hans fremstående arbeid som britisk salmedikter.

 Bibliografi 
 Guds pris i vår musikk, Koral "Engelberg"'', norsk oversettelse v. Torgeir J. Havgar, (Lyche) Drammen 1992

 Referanser 

 Eksterne lenker 
 Grundig biografi på engelsk 

Kategori:Britiske teologer

Kategori:Metodistiske teologer
Kategori:Engelske lyrikere
Kategori:Engelskspråklige forfattere
Kategori:Britiske salmediktere
Kategori:Personer fra distriktet Knowsley